ID-DEĊIŻJONI TAL-KUMMISSJONI
tat-29 ta' Settembru 2004
li jwaqqaf bażi loġistika għas-sistema Traċes
(innotifikata fid-dokument bin-numru C(2004) 3584)
(Test b'relevanza għaż-ŻEE)
(2004/675/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 90/424/KEE, tas-26 ta' Ġunju 1990, relatata ma' bosta spejjeż fil-qasam veterinarju (1) u l-aktar fl-Artikolu 37 u l-Artikolu 37 bis, tagħha,
Wara li kkunsidrat id-Direttiva 90/425/KEE tal-Kunsill, tas-26 ta' Ġunju 1990, relatata mal-kontrolli veterinarji u dawk tekniċi mħaddma fiż-żoos u applikabbli fl-iskambji intra-kommunitarji ta' bosta annimali ħajjin u li nkitbu bil-ħsieb li jitwettaq is-suq intern (2), u l-aktar l-Artikolu 20 paragrafu 3 tagħha,
Wara li kkunsidrat id-Deċiżjoni tal-Kunsill 92/438/KEE, tat-13 ta' Lulju 1992, relatata mat-tagħrif ta' l-informatika fil-proċeduri veterinarji ta' importazzjoni (proġett Shift), li tbiddel id-Direttivi 90/675/KEE. 91/496/KEE u 91/628/KEE u d-Deċiżjoni 90/424/KEE u li tannulla d-Deċiżjoni 88/192/KEE (3), u l-aktar l-Artikolu 12 li hemm fiha,
Billi:
(1)
Ir-Riżoluzzjoni A5-0396/2000 tal-Parlament Ewropew dwar ir-rapport speċjali Nru 1/2000 (4) tal-Qorti Kummerċjali relatata mas-solitu mard tal-majjali, titlob fil-punt 23 li “is-sistema ta' l-immaniġġjar tal-moviment tal-bhejjem (ANIMO) tkun immexxija u ffurmata kompletament mill-kontroll tal-Kummissjoni”.
(2)
Id-Deċiżjoni 2004/292/KE tal-Kummissjoni tat-30 ta' Marzu 2004 relatata mat-tpoġġija fil-prattika tas-sistema TRAĊES u li tbiddel id-Deċiżjoni 92/486/KEE (5) li timponi fuq l-Istati Membri kollha li jieħdu sehem f`din is-sistema qabel il-31 ta' Diċembru 2004.
(3)
Ħdax-il Stat Membru ilhom jieħdu sehem bis-sħiħ fis-sistema TRAĊES sa mill-1 ta' April 2004 jew mill-1 ta' Mejju 2004 u bażi loġistika hi indispensabbli għal din l-attività. Il-ħtieġa ta' din il-bażi teknika ser tikber aktar bis-sehem ta' l-Istati Membri kollha kif ukoll ta' dawk il-gruppi mhux istituzzjonalizzati li jagħmlu użu minnu.
(4)
It-tqegħid ta' dan il-bażi għandu mnejn jiġi esperimentat fil-bidu għal perjodu ta' 15-il xahar wara liema żmien għandu x'aktarx jiġi evalwat u adattat bħala ħtieġa.
(5)
Il-miżuri previsti f'din id-Deċiżjoni huma konformi ma' l-Avviż tal-Kumitat Permanenti tal-Katina Alimentari u tas-Saħħa ta' l-Annimali.
ADOTTAT DIN ID-DEĊIŻJONI:
L-ewwel Artikolu
Fil-qafas tas-sistema ta' l-informatika veterinarja integrat bħala “TRAĊES” hekk kif previst bid-Deċiżjoni 2003/24/KE, il-Kummissjoni tpoġġi bażi loġistika li għandha l-għan li tgħin lil dawk li jagħmlu użu minn din is-sistema għal perjodu inizjali ta' 15-il xahar.
Artikolu 2
Għat-tqegħid tal-bażi loġistika kif imsemmi fl-ewwel Artikolu, il-Kummissjoni għandha għad-dispożizzjoni tagħha 300 000 Euro.
Artikolu 3
Din id-Deċiżjoni hi indirizzata lill-Istati Membri.
Magħmula fi Brussell, fid-29 ta' Settembru 2004.